Document ID: 32008R0848

UREDBA KOMISIJE (ES) št. 848/2008
z dne 28. avgusta 2008
o spremembi Uredbe (ES) št. 2076/2002 in Odločbe 2003/565/ES v zvezi z rokom iz člena 8(2) Direktive Sveta 91/414/EGS
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti tretjega pododstavka člena 8(2) Direktive,
ob upoštevanju naslednjega:
(1)
Prvi pododstavek člena 8(2) Direktive 91/414/EGS določa, da lahko država članica v obdobju dvanajstih let po uradnem obvestilu navedene direktive dovoli dajanje v promet fitofarmacevtskih sredstev, ki vsebujejo aktivne snovi, ki niso vključene v Prilogo I k navedeni direktivi in so v prometu že dve leti po datumu uradnega obvestila, pri tem pa se v okviru delovnega programa navedene snovi postopoma pregledujejo.
(2)
Z Uredbo Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I k navedeni direktivi ter o odvzemu registracij za fitofarmacevtska sredstva, ki vsebujejo te snovi (2), in Odločbo Komisije 2003/565/ES z dne 25. julija 2003 o podaljšanju roka iz člena 8(2) Direktive Sveta 91/414/EGS (3) je bil rok 12 let iz uvodne izjave 1 podaljšan za snovi, zajete v tretji in četrti fazi delovnega programa.
(3)
Za navedene snovi so ocena in osnutki poročil o oceni skoraj zaključeni, pred 31. decembrom 2008 pa bo za večino teh snovi določeno, ali se lahko vključijo v Prilogo I k Direktivi 91/414/EGS. Vendar za nekatere od navedenih snovi do 31. decembra 2008 ni mogoče sprejeti odločitve o njihovi vključitvi. Za zaključek delovnega programa je zato v zvezi s tretjo in četrto fazo delovnega programa nujno podaljšati rok iz Uredbe (ES) št. 2076/2002 in Odločbe 2003/565/ES. Poleg tega je treba v zvezi s snovmi, ki se vključijo, državam članicam in zainteresiranim stranem dati na voljo dovolj časa za pripravo na izpolnitev novih zahtev.
(4)
To podaljšanje roka ne posega v možnost vključitve posameznih aktivnih snovi v Prilogo I k Direktivi 91/414/EGS, kakor je predvideno v četrtem pododstavku člena 8(2) navedene direktive.
(5)
Uredbo (ES) št. 2076/2002 in Odločbo 2003/565/ES je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V členu 1 Uredbe (ES) št. 2076/2002 se datum „31. decembra 2008“ nadomesti z „31. decembra 2009“.
Člen 2
V členu 1 Odločbe 2003/565/ES se datum „31. decembra 2008“ nadomesti z „31. decembra 2009“.
Člen 3
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. avgusta 2008

Labels: 0
3
6